|  |  |  |
| --- | --- | --- |
| Prvi.jpg | | 22. II 2018. Број **35/18** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **фебруар 2018.** |

**Просјечна нето плата у јануару 825 КМ**

**Највиша просјечна нето плата у подручју *Финансијске дјелатности и дјелатности осигурања* 1 302 КМ, а најнижа у подручју *Дјелатности пружања смјештаја, припреме и послуживања хране, хотелијерство и угоститељство* 557 КМ**

Просјечна мјесечна нето платазапослених у Републици Српској,исплаћена у јануару 2018. године износила је825 КМ, а просјечна мјесечна бруто плата 1 321 КМ.

У односу на јануар 2017. године, просјечна нето плата исплаћена у јануару 2018. године номинално је већа за 1,3%, док је у односу на децембар 2017. номинално мања за 1,2%.

До смањења просјечне нето плате у јануару 2018. године у односу на децембар 2017. дошло је углавном због великог броја субјеката који у јануару нису имали исплату, а који имају висок просјек плате и запошљавају значајан број радника.

Посматрано по подручјима, у јануару 2018. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 302 КМ. Са друге стране, најнижа просјечна нето плата у јануару 2018. исплаћена је у подручју *Дјелатности пружања смјештаја, припреме и послуживања хране, хотелијерство и угоститељство* 557 КМ.

У јануару 2018. године, у односу на децембар 2017, највећи номинални раст нето плате забиљежен је у подручјима *Стручне, научне и техничке дјелатности* 4,3%, *Образовање* 2,7% и *Производња и снабдијевање електричном енергијом, гасом, паром и климатизација* 2,7%.

Највеће смањење плате, у номиналном износу, забиљежено је у подручјима *Информације и комуникације* 28,5%, *Остале услужне дјелатности* 8,1% и *Дјелатности пружања смјештаја, припреме и послуживања хране, хотелијерство и угоститељство* 5,1%.

км



Графикон 1. Просјечнe нето платe запослених по мјесецима

**Мјесечна инфлација у јануару 2018. године 0,2%**

**Годишња инфлација (I 2018/I 2017) -0,3%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у јануару 2018. године у односу на претходни мјесец, у просјеку су више за 0,2%, док су на годишњем нивоу, у просјеку ниже за 0,3%.

Од 12 главних одјељака производа и услуга, више цијене забиљежене су у пет, ниже цијене у три, док су цијене у четири одјељка у просјеку остале непромијењене.

Највећи раст цијена у јануару забиљежен је уодјељку *Алкохолна пића и дуван* (3,8%) усљед повећања цијена цигарета, у просјеку од 5,3%, а директна су посљедица нових акциза на дуван и дуванске прерађевине за 2018. годину. Више цијене у јануару забиљежене су још у одјељку *Храна и безалкохолна пића* (0,8%) усљед виших, сезонских цијена у групама воће 5,4%, поврће 4,2%, уља и масноће 1,2% и свјежа риба 0,4%, затим у одјељку *Превоз* од 0,3% усљед корекција набавних цијена горива и мазива од 0,4%. У одјељку *Намјештај и покућство* и у одјељку *Становање* забиљежено је повећање цијена од 0,2%.

У одјељцима *Здравство, Комуникације, Образовање* и *Ресторани и хотели* цијене су у просјеку остале непромијењене.

Највећи пад цијена у јануару забиљежен је у одјељку *Одјећа и обућа* (6,9%) усљед великог броја сезонских снижења у јануару, затим у одјељку *Рекреација и култура* (0,3%) усљед нижих цијена у групи пакет аранжмани од 3,3% и снижења у групи остали производи и опрема за рекреацију од 0,6%. Ниже цијене забиљежене су још у одјељку *Остала добра и услуге* (0,1%)*.*

Графикон 2. Мјесечна и годишња инфлација

**Покривеност увоза извозом у јануару 2018. године 100,7%**

У јануару 2018. остварен је извоз у вриједности од 291 милион КМ, што је за 27,9% више у односу на исти мјесец претходне године. Увоз је, у истом мјесецу, износио 289 милиона КМ, што је за 17,3% више у односу на исти мјесец претходне године.

У оквиру укупно остварене робне размјене Републике Српске са иностранством у јануару ове године, проценат покривености увоза извозом износио је 100,7%.

У погледу географске дистрибуције робне размјене Републикe Српскe са иностранством, у јануару 2018. године, највише се извозило у Хрватску и то у вриједности од 44 милиона КМ, односно 15,0%, те у Италију  
39 милиона КМ, односно 13,6% од укупно оствареног извоза. У истом мјесецу, највише се увозило из Србије и то у вриједности од 49 милиона КМ, односно 16,9%, као и из Италије у вриједности од 35 милиона КМ, односно 12,1% од укупно оствареног увоза.

Посматрано по групама производа, у јануару 2018. године, највеће учешће у извозу остварује електрична енергија са   
34 милиона КМ, што износи 11,7% од укупног извоза, док највеће учешће у увозу остварују лијекови, са укупном вриједношћу од 13 милиона КМ, што износи 4,4% од укупног увоза.

хиљ. КМ

2018

2017

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Владан Сибиновић, начелник одјељења и главни уредник  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |